Case ID: 1120216
Sentence 4: İşin halları: Məhkəmənin hökmünə əsasən, Təqsirləndirilən şəxs1 məhkum edilmişdir ona görə ki, o, xx xxxxx 2019-cu il tarixdə saat 01:30 radələrində tanışları Təqsirləndirilən şəxs2 oğlu, Təqsirləndirilən şəxs3, Təqsirləndirilən şəxs4 ilə və digər şəxslə əvvəlcədəndanışaraq razılıq əldə etməklə qabaqcadan əlbir olan bir qrup şəxs halında özgənin əmlakını ələ keçirmək məqsədi ilə hücuma məruz qalmış şəxsin həyatı və sağlamlığı üçün təhlükəli zorakılıqla bağlı basqın niyyəti ilə planlaşdırdıqları kimi etibarnamə əsasında idarə etdiyi “Volkswaqen Passat” markalı ** OR *** dövlət qeydiyyat nişanlı avtomobillə Quba rayonu Birinci Nügədi kəndinə gələrək həmin kənd sakini Zərərçəkmiş şəxs məxsus evin ikinci mərtəbəsinə həyətdəki nərdivanla qalxıb mətbəxin pəncərəsinin şüşəsini həyətdən tapdıqları balta ilə sındırmaqla yaşayış sahəsinə qanunsuz girmiş, içəri daxil olarkən yaratdıqları səs-küyü eşidərək yuxudan oyanıb qonaq otağında onların qarşılarına çıxan Zərərçəkmiş şəxs üzərinə hücum edərək əlbəyaxa olub yerə yıxaraq köməksiz vəziyyətə gətirməklə özləri ilə gətirdikləri dəmir lingi (montirovka) silah qismində istifadə edilən əşya kimi tətbiq edərək Zərərçəkmiş şəxs sifət və bel nahiyələrinə vurmaqla ona alnında sağda qançır, sol gözün bayır bucağında və sifətində sağda hərəsində bir yerdə sıyrıq, sol bazunun yuxarı 1/3-nin iç səthində və belində solda hərəsində bir yerdə qançırlardan ibarət sağlamlığa zərər vurmayan xəsarətlər yetirməklə həyatı və sağlamlığı üçün təhlükəli zorakılıqla bağlı basqın edərək əllərini, ayaqlarını və ağzını döşək ağı və özləri ilə gətirdikləri yapışqan lentlə bağlayaraq yataq otağında saxlanc yeri olan şkafın içərisindən Zərərçəkmiş şəxs işlədiyi “xxxx” Məhdud Məsuliyyətli Cəmiyyətə məxsus 12500 (on iki min beş yüz) manat, yəni xeyli miqdarda pulu, Zərərçəkmiş şəxs məxsus qonaq otağında divanın üzərində olan cins şalvarının cibindən 500 (beş yüz) manat, masanın üzərində olan pul kisəsindən 100 (yüz) manat pulu və yataq otağında pəncərənin qarşısında 266 (iki yüz altmış altı) manat dəyərində bir ədəd “Mİ A2 lite” markalı mobil telefonu ələ keçirib zərərçəkmiş şəxsə xeyli miqdarda ziyan vurmaqla quldurluq cinayəti törətmişdir.